ใช้การรักษาทางการแพทย์เพื่อดูแลสุขภาพของต่อมไทรอยด์ ไปรับการรักษาจากแพทย์ เปลี่ยนการใช้ชีวิต
เรื่องที่น่ากลัวเพียงเรื่องเดียวที่เกี่ยวกับภาวะนี้ก็คือการผลิตฮอร์โมน มีแค่ฮอร์โมนสังเคราะห์เท่านั้นที่เป็นยาเพียงชนิดเดียวที่รักษาภาวะนี้ได้ เมื่อต่อมไทรอยด์ผลิตฮอร์โมนไม่พอ มันจะต้องได้รับการทานเสริมเข้าไปซึ่งสามารถเสริมเข้าไปได้โดยใช้ฮอร์โมนไทรอยด์สังเคราะห์เช่น Synthroid ในปริมาณตั้งแต่ 50 ไมโครกรัมไปจนถึง 300 ไมโครกรัม แพทย์ของคุณจะใช้การตรวจเลือดเพื่อระบุปริมาณการใช้ที่แน่ชัด แพทย์จะเริ่มใช้ในปริมาณที่ต่ำกว่าระหว่าง 50 ถึง 100 ไมโครกรัมทุกวันและตรวจสอบด้วยการตรวจเลือดอีกครั้ง 4-6 อาทิตย์ หลังจากที่ได้เริ่มใช้ยาเพื่อดูการเปลี่ยนแปลงของระดับฮอร์โมน  แพทย์จะจดจำอาการทางคลินิกของคุณเช่น เช่นน้ำหนักขึ้น ระดับพลังงาน อาการเหนื่อยล้า การมีสมาธิ อาการซึมเศร้า และอาการอื่นๆ ของเมตาบอริซึมที่ลดลง ถ้าระดับของคุณไม่ได้อยู่ที่จุดของโรคภาวะไทรอยด์ทำงานเกิน แพทย์ก็ยังคงจ่ายยาฮอร์โมนสังเคราะห์ระดับต่ำไปให้ก่อนเพื่อลดอาการเหล่านี้  นอกจากฮอร์โมนสังเคราะห์แล้ว แพทย์จะจ่ายยา Armour Thyroid ซึ่งสกัดมาจากต่อมไทรอยด์ของวัว โดยมันจะช่วยควบคุมต่อมไทรอยด์ของคุณ การเริ่มใช้ปริมาณยาโดยปกติแล้วจะเริ่มที่ 60 มิลลิกรัมต่อวันและจะใช้ไปเรื่อยๆ จนกว่าผลการตรวจเลือดจะบ่งบอกว่าได้ผลตอบสนอง การรักษาด้วยกัมมันตรังสีนั้นจะทำลายปุ่มเนื้อที่ออกฤทธิ์ในต่อมไทรอยด์ของคุณเพื่อที่จะหยุดการผลิตฮอร์โมนมากเกินไปจนควบคุมไม่ได้ การรักษาด้วยกัมมันตรังสีจะเกี่ยวข้องกับการฉีดนิวไคลด์กัมมันตรังสี (Radionuclide) พร้อมด้วยไอโอดีนลงไปในเส้นเลือด ต่อมไทรอยด์จะจับไอโอดีน และจะดูดซึมกัมมันตรังสี รังสีจะทำลายเซลล์ที่ประกอบด้วยปุ่มเนื้อออกฤทธิ์ที่ผลิตฮอร์โมนมากเกินไป ซึ่งจะทำให้ต่อมหดตัวลงและอาการหายไปภายใน 3-6 เดือน  การใช้ยานี้แค่ครั้งเดียวก็แสดงผลว่าประสบความสำเร็จถึง 80% ของกรณีที่พบ   หญิงตั้งครรภ์ไม่ควรใช้วิธีนี้ แพทย์ของคุณอาจจะสั่งยาต้านไทรอยด์ เช่น เมไทมาโซล (Methimazole) เมื่อการรักษาด้วยกัมมันตรังสีไม่สามารถทำได้ เช่น สตรีมีครรภ์และเด็ก ยาเหล่านี้จะป้องกันต่อมไทรอยด์ไม่ให้ผลิตฮอร์โมนไทรอยด์มากเกินไปและเริ่มช่วยให้อาการดีขึ้นใน 6-12 อาทิตย์ แพทย์จะจ่ายยาเมไทมาโซล 15-30 มิลลิกรัมต่อวัน การรักษาโรคไทรอยด์เป็นพิษวิกฤติจะรักษาด้วยยาเบต้า บล็อกเกอร์ (Beta-blockers) ยา Hydration และยาระงับประสาท แพทย์จะจ่ายยาเบต้า บล็อกเกอร์ ด้วยถ้าคุณมีอัตราการเต้นของหัวใจที่สูงขึ้นอันเป็นผลมาจากภาวะไทรอยด์ทำงานมากเกิน แพทย์ของคุณอาจจะแนะนำให้ผ่าตัดต่อมไทรอยด์ ซึ่งเป็นทางเลือกสำหรับการรักษาถ้าคุณไม่ตอบสนองการใช้ยาหรือไม่สามารถใช้ยาได้ เช่น ถ้าคุณเป็นหญิงตั้งครรภ์หรือเป็นเด็ก วิธีนี้สามารถทำได้ในกรณีของผู้ที่มีคอพอกขนาดใหญ่ที่เห็นได้ชัดหรือกดทับหลอดลม  การผ่าตัดจะประกอบด้วยการผ่าเอาต่อมไทรอยด์ออกไป ถ้าคุณทำการผ่าตัดนี้ คุณจะต้องทำการรักษาไปตลอดชีวิตเพื่อทดแทนฮอร์โมนไทรอยด์เพราะคุณไม่มีต่อมไทรอยด์เพื่อผลิตฮอร์โมนนั้นแล้ว  อีกทางเลือกหนึ่งคือการผ่าตัดไทรอยด์ออกส่วนใหญ่ (Subtotal thyroidectomy) แพทย์ผ่าตัดจะผ่าเอาต่อมไทรอยด์ 90 เปอร์เซ็นต์ที่อยู่ใต้จุดที่ฉีดยาสลบ เนื้อเยื่อที่เหลืออาจจะผลิตฮอร์โมนไทรอยด์อยู่เพื่อลดการรักษาแทนเล็กน้อยโดยไม่ต้องรักษาเป็นเวลาหลายปี คุณควรจะเฝ้าระวังสุขภาพทั่วไปของคุณเองเพื่อดูสัญญาณของการเปลี่ยนแปลงฮอร์โมนถ้าคุณได้ผ่าตัดไทรอยด์ชนิดนี้ ถ้าคุณพบว่าคุณมีปัญหาที่ต่อมไทรอยด์ สิ่งแรกที่คุณควรทำคือการไปพบแพทย์เบื้องต้นเพื่อทำการทดสอบ แพทย์ของคุณจะระบุได้ว่าคุณมีปัญหาไทรอยด์จากการสัมภาษณ์ ตรวจร่างกาย และตรวจเลือด   ทั้งนี้ ขึ้นอยู่กับอาการของคุณ คุณอาจจะต้องทำการทดสอบในห้องทดลองที่ได้แก่ การตรวจวัดระดับฮอร์โมน TSH ( Thyroid stimulating hormone) การตรวจจำนวนทั้งหมดของไทรอกซีน (T4 test) การตรวจจำนวนทั้งหมดของไตรไอโอโดไธโรนีน (T3 Test) หรือการตรวจความเข้มข้นของไทรอกซีน (Free T4 Concentration test) ขึ้นอยู่กับผลการตรวจเลือด คุณอาจจะต้องไปถ่ายภาพภายใน เช่น อัลตราซาวน์และทำการซีทีสแกน ปัญหาสุขภาพทั่วไปที่เกี่ยวกับไทรอยด์นั้นคือไทรอยด์อาจจะทำงานหนักเกินไปและผลิตไทรอยด์ฮอร์โมนออกมามากเกินไป ซึ่งจะเรียกว่าภาวะไทรอยด์ทำงานเกิน (Hyperthyroidism) หากต่อมไทรอยด์ทำงานในระดับต่ำลงและผลิตฮอร์โมนไทรอยด์ไม่เพียงพอจะเรียกว่าภาวะไทรอยด์ทำงานต่ำ (Hypothyroidism) ภาวะไทรอยด์ทำงานต่ำนั้นเป็นโรคที่เกิดจากความผิดปกติของต่อมไร้ท่อที่พบเป็นอันดับ 2 รองจากเบาหวาน  อาการทั้งสองอย่างจะทำให้เกิดเป็นโรคคอพอก ซึ่งเป็นการขยายตัวของต่อมไทรอยด์เพื่อที่จะเพิ่มและผลิตไทรอยด์ฮอร์โมน อาการคอพอกที่เกิดจากต่อมไทรอยด์ขยายตัวขึ้นนั้นจะสามารถระบุได้จากคอที่บวมขึ้น มันจะถูกพิจารณาเป็นแค่อาการไม่ใช่ความผิดปกติทางการแพทย์ ภาวะต่อมไทรอยด์ทำงานหนักเกินจะทำให้เกิดกระบวนการเมตาบอริซึม เพิ่มขึ้น อาการของภาวะต่อมไทรอยด์ทำงานเกินได้แก่  ทนต่ออากาศร้อนได้น้อย หัวใจเต้นเร็ว น้ำหนักลด มีเหงื่อออก คอพอก สาเหตุที่พบได้บ่อยที่สุดของไทรอยด์ทำงานหนักเกินคือโรคไทรอยด์เป็นพิษ (Grave’s disease) เนื้องอกไทรอยด์ชนิดเป็นพิษ (Toxic thyroid adenoma) คอพอกเป็นพิษชนิดหลายปุ่ม (Toxic multinodular goiter) ต่อมไทรอยด์อักเสบแบบกลุ่มลิมโฟซิติค (Lymphocytic thyroiditis) การใช้ยาที่ใช้ในการรักษาโรคหัวใจอย่างอะมิโอดาโรน (Amiodarone) หรืออาจเกิดจากความผิดปกติของต่อมที่สมองที่สำคัญ ภาวะต่อมไทรอยด์เป็นพิษวิกฤต (Thyroid storm) เป็นสาเหตุที่หาได้ยากและเป็นภาวะไทรอยด์ทำงานหนักเกินขั้นสุด ในอาการนี้ ผู้ป่วยจะแสดงอาการ เช่น ระดับการเต้นของหัวใจสูงขึ้น อาเจียน เป็นไข้ ท้องเสีย ภาวะขาดน้ำ และระดับความรู้สึกตัวเปลี่ยนไป เซลล์ในร่างกายทุกเซลล์ต้องการฮอร์โมนไทรอยด์และก็ขาดมันไม่ได้ หากขาดฮอร์โมนไทรอยด์แล้วก็จะมีสัญญาณของระดับเมตาบอริซึมที่ลดลงปรากฏขึ้น อาการของภาวะไทรอยด์ทำงานต่ำได้แก่  มีน้ำหนักเพิ่มขึ้น ซึมเศร้า ผิวแห้ง มีความผิดปกติของความจำ ขาดสมาธิ ท้องเสีย ผมร่วงหรือผมบาง ปวดข้อต่อ คอพอก ทนต่ออากาศหนาวเย็นได้น้อย สาเหตุของภาวะไทรอยด์ทำงานต่ำที่พบทั่วไปมากที่สุดคือเกิดจากภูมิคุ้มกันทำลายตนเองที่ต่อมไทรอยด์หรือจากโรคฮาชิโมโต (Hashimoto’s disease) ซึ่งเป็นอาการที่ระบบภูมิคุ้มกันทำลายต่อมไทรอยด์ ภาวะไทรอยด์ทำงานต่ำอาจจะเกิดจากการทำงานของต่อมหลักนั้นบกพร่องโดยสาเหตุที่ไม่แน่ชัด ภาวะไอโอดีนไม่เพียงพอ การตั้งครรภ์ ความผิดปกติตั้งแต่กำเนิด หรือปัญหาอื่นๆ ที่เกี่ยวกับต่อมที่สมอง ภาวะไทรอยด์ทำงานต่ำอาจจะเกิดจากยาที่มีลิเทียมและไอโอดีน ให้พูดคุยกับแพทย์เกี่ยวกับการทำการทดสอบอย่างเป็นประจำเพื่อตรวจดูต่อมไทรอยด์ของคุณถ้าคุณใช้ยาประเภทนี้อยู่ บ่อยที่สุดแล้ว ภาวะต่อมไทรอยด์ทำงานต่ำลงจะต้องวินิจฉัยจากการตรวจเลือด เช่น การทดสอบ TSH และการทดสอบฮอร์โมนไทรอยด์ โดยปกติแล้ว เมื่อคุณไปพบแพทย์ แพทย์จะทำการตรวจเลือดเพื่อเช็คระดับฮอร์โมนของคุณ คุณอาจจะขอทำการทดสอบถ้าคุณมีความเสี่ยงสูงที่จะมีภาวะไทรอยด์ทำงานต่ำ แพทย์จะแนะนำวิธีต่างๆ เองถ้าคุณเป็นหญิงสูงอายุหรือถ้าคุณตั้งครรภ์ หรือต้องการจะตั้งครรภ์ ในภาวะไทรอยด์ทำงานต่ำนั้น ร่างกายจะมีกลไกในการปรับตัวชดเชยแม้ว่าระดับฮอร์โมนจะต่ำลงและจะมีอาการป่วยต่อเนื่อง เช่น ติดเชื้อ ร่างกายจะเพิ่มระดับเมตาบอลิกและระดับน้ำจะมากเกินร่างกาย ทำให้มีอาการโคม่า ถ้ามีระดับไทรอยด์ต่ำมากก็จะส่งผลให้เกิดภาวะ Myxedema coma ซึ่งเป็นการแสดงออกของภาวะไทรอยด์ทำงานต่ำขั้นสุด การทานผักผลไม้สดจะช่วยให้คุณรักษาต่อมไทรอยด์และสุขภาพโดยรวมของคุณ คุณควรทานผักและผลไม้ที่มีสารต้านอนุมูลอิสระสูง เช่น พริกหยวก เชอร์รี่ มะเขือเทศ บลูเบอร์รี่ และสควอช (Squash) อย่างไรก็ตาม เมื่อคุณกำลังพยายามรักษาสุขภาพไทรอยด์ คุณจำเป็นต้องรู้ว่าต่อมไทรอยด์ของคุณมีปัญหาอะไรเพราะผักบางชนิดนั้นเป็นอันตรายมากกว่าจะเป็นประโยชน์  ตัวอย่างเช่น ถ้าคุณมีภาวะต่อไทรอยด์ทำงานต่ำ คุณควรหลีกเลี่ยงการทานผักอะไรก็ตามที่อยู่ในตระกูลกระหล่ำปลี เช่น ผักคะน้า ผักโขม บล็อคโคลี่ กะหล่ำดาว และกระหล่ำปลี ผักเหล่านี้จะขัดขวางการทำงานของต่อมไทรอยด์  ถ้าคุณกำลังใช้ยาบางอย่างที่เกี่ยวกับต่อมไทรอยด์อยู่ คุณควรที่จะหลีกเลี่ยงการทานถั่วเหลืองด้วยจนกว่าได้พูดคุยกับแพทย์แล้ว อาหารที่ผ่านการแปรรูปและการขัดสีนั้นไม่ดีต่อสุขภาพของต่อมไทรอยด์ อาหารที่ผ่านการแปรรูปอย่าง ข้าวขาว พาสต้า น้ำตาล คุกกี้ เค้ก อาหารฟาส์ตฟู้ด และอาหารสำเร็จรูป อาหารเหล่านี้ไม่ดีต่อสุขภาพของไทรอยด์ของคุณ ให้ทำอาหารด้วยวัตถุดิบสดใหม่แทนและใช้ส่วนผสมที่สำเร็จหรือที่ผ่านการแปรรูปให้น้อยที่สุด ลองเปลี่ยนจากการทานอาหารสำเร็จรูปไปเป็นอาหารที่ทำจากวัตถุดิบสดใหม่ ตัวอย่างเช่น อย่าทานข้าวโอ๊ตปรุงสำเร็จในตอนเช้า ให้ใช้เป็นข้าวโอ๊ตที่เป็นเม็ดเล็กไม่ได้ไปรีดแบน (Steel-cut oatmeal) และใส่เครื่องเทศและถั่วเปลือกแข็งเพิ่มลงไป หลีกเลี่ยงผักกระป๋องและควรทำให้ผักสดเสมอ ขั้นตอนเล็กๆ นี้จะช่วยให้คุณลดการทานอาหารแปรรูปและช่วยดูแลสุขภาพต่อมไทรอยด์ของคุณ คาเฟอีนและแอลกอฮอล์นั้นมีผลกับสุขภาพของต่อมไทรอยด์ได้ ถ้าคุณมีภาวะไทรอยด์ทำงานหนักเกิน คุณควรถามแพทย์ก่อนดื่มเครื่องดื่มที่มีคาเฟอีน เช่น น้ำอัดลม กาแฟ และชา อย่างไรก็ตาม คุณควรถามแพทย์เสมอกก่อนที่คุณจะเพิ่มปริมาณการดื่มคาเฟอีน ไม่ว่าคุณจะมีภาวะต่อมไทรอยด์ประเภทไหนก็ตาม เพราะว่าคุณต้องการไอโอดีนเพื่อต่อสู้กับปัญหาของต่อมไทรอยด์ คุณจะต้องแน่ใจว่าคุณได้รับไอโอดีนอย่างเพียงพอ การทานไอโอดีนในรูปแบบของอาหารนั้นมีหลายแบบ เช่น การทานพืชผักที่เติบโตในดินที่มีไอโอดีนอย่างเหมาะสมอย่าง เห็ด หัวหอม และกระเทียม คุณสามารถได้รับไอโอดีนจากธรรมชาติโดยการทานเนื้อสัตว์จากสัตว์ที่เลี้ยงโดยการกินหญ้าออแกนิกส์ อาหารสัตว์นั้นมีการเพิ่มโพแทสเซียมไอโอไดด์ ซึ่งจะเป็นการเพิ่มไอโอดีนในเนื้อสัตว์ที่คุณทาน เกลือปรุงอาหารก็เป็นแหล่งของไอโอดีนที่ดีเพราะว่ามันได้ใส่ไอโอดีนเสริมลงไป คุณอาจจะมีภาวะขาดไอโอดีนหรือมีไอโอดีนไม่เพียงพอเมื่อคุณทานเกลือปรุงรสไม่เพียงพอเพราะว่ามันเป็นแหล่งสำคัญของไอโอดีนที่คุณจะได้รับในแต่ละวัน นี่อาจจะเกิดขึ้นได้ในการทานอาหารที่ไม่ใช่อาหารที่ทำเองที่บ้าน ปริมาณซีลีเนียมที่คุณได้รับจากการทานอาหารเสริมนั้นมีผลต่อสุขภาพของต่อมไทรอยด์ของคุณ ความเชื่อมโยงระหว่างต่อมไทรอยด์เป็นพิษและการขาดซีลีเนียมนั้นเพิ่งได้รับการระบุขึ้นในทศวรรษ 1990 เท่านั้น ซึ่งมันจัดเป็นโรคภูมิคุ้มกันตนเองประเภทหนึ่ง อาหารเสริมซีลีเนียมจะช่วยให้ต่อมไทรอยด์กลับมาสู่ภาวะที่มีสุขภาพดีได้มีประสิทธิภาพกว่าวิธีอื่น ทานอาหารที่มีปริมาณซีลีเนียมสูงให้มากขึ้น เช่น บราซิลนัต (Brazil nuts) ปลาทูน่า กุ้ง หอยนางรม ตับไก่ และไก่งวง การทานวิตามินเอเป็นอาหารเสริมนั้นพบว่าจะช่วยควบคุมระบบการเผาผลาญของไทรอยด์ ซึ่งมันเกี่ยวข้องกับการลดระดับฮอร์โมนไทรอยด์ในการศึกษากับผู้ป่วยที่น้ำหนักเกินและไม่น้ำหนักเกิน การทานวิตามินเอปริมาณ 25,000 IU ต่อวันนั้นเป็นสิ่งที่แนะนำเพื่อดูแลรักษาการทำงานของไทรอยด์ให้มีสุขภาพดี คุณสามารถเพิ่มวิตามินเอในการทานอาหารได้ โดยการทานอาหารอย่าง มันเทศ แครอท และสควอช การออกกำลังกายแอโรบิกอย่างหนักได้แสดงผลว่าจะช่วยหมุนเวียนฮอร์โมนไทรอยด์ในระดับสูง การออกกำลังกายแอโรบิกก็คือการออกกำลังกายอะไรก็ตามซึ่งจะเพิ่มระดับการเต้นของหัวใจเป็นเวลา 30 นาที ให้ออกกำลังกายอย่างการวิ่งหรือจ๊อกกิ้ง เต้น ปั่นจักรยาน และแอโรบิก ให้มากขึ้น คุณควรออกกำลังกายเป็นเวลา 30 นาทีอย่างน้อย 5 ครั้งต่ออาทิตย์ ระดับการเต้นของหัวใจนั้นคำนวณได้โดยการนำ 220 มาลบด้วยอายุของคุณแล้วคูณด้วย 0.7 ตัวอย่างเช่น ถ้าคุณอายุ 35 ปี ระดับการเต้นของหัวใจของคุณคือ 220-35 = 185 จากนั้นก็นำมาคูณซึ่งได้เท่ากับ 185x0.7 = 129.5
ใช้ฮอร์โมนสังเคราะห์สำหรับภาวะไทรอยด์ทำงานต่ำ. ถามเกี่ยวกับการรักษาด้วยกัมมันตรังสี (Radioactive iodine) ในการรักษาภาวะไทรอยด์ทำงานหนักเกินไป. ใช้ยาอื่นๆ ในการรักษาภาวะไทรอยด์ทำงานมากเกินไป. พิจารณาการผ่าตัดสำหรับการรักษาไทรอยด์ทำงานมากเกิน. ไปพบแพทย์. เรียนรู้อาการที่เกี่ยวกับไทรอยด์. รู้อาการของภาวะไทรอยด์ทำงานหนักเกิน. เรียนรู้เกี่ยวกับสาเหตุของภาวะไทรอยด์ทำงานเกิน. รู้อาการของภาวะไทรอยด์ทำงานต่ำลง. พิจารณาสาเหตุของภาวะไทรอยด์ทำงานต่ำ. ไปให้แพทย์วินิจฉัยถ้าคุณคิดว่าคุณมีภาวะไทรอยด์ทำงานต่ำ. รู้อาการข้างเคียงของภาวะไทรอยด์ทำงานต่ำ. ทานผักและผลไม้ที่เหมาะสม. ลดอาหารที่ผ่านการแปรรูปหรืออาหารขัดสี. หลีกเลี่ยงแอลกอฮอล์และผลิตภัณฑ์ที่เป็นยาสูบ. หาแหล่งของไอโอดีน. เพิ่มปริมาณซีลีเนียม (Selenium) ที่ได้รับ. ทานอาหารเสริมวิตามินเอ. ออกกำลังกายแอโรบิกเพิ่มขึ้น.
https://www.wikihow.com/Keep-a-Healthy-Thyroid https://www.wikihow.com/Keep-a-Healthy-Thyroid https://www.wikihow.com/Keep-a-Healthy-Thyroid
Using Medical Treatments for Thyroid Health Seeking Medical Help Making Lifestyle Changes